OBSERVATIONES ZOOLOGICAE. 
78 
m arum motum exercens , quasi terram vel muscos superingesturus; Postea 
quoque iisdem locis provide nec impetu facto quaesivit. 
Ut nucem absconderet , humero meo insedit , eamque sub collari meo 
reposuit , etiam in ipsa crumena , ubi alias quaerere solebat , aut etiam in cal- 
ceo sub pedis planta , eodem modo quo alter ille antiquior mansuetissimus , 
de quo infra. 
Panem nunquam abscondere vidi uti fecit cum nucibus , quarum duas tresve 
primum abscondidit , tum unam voravit. De pane quantum voluit , voravit , 
reliquum neglexit , neque abscondidit. 
Quum aliquoties uxor mea nucem labiis prehensam praebuisset, postea 
saepe insiliens os ejus investigavit. Aut de ejus femore desiliendo appropin- 
quavit armario in quibus nuces condebantur , et in pedes posteriores erectus , et 
uxorem aspiciendo , tum introitum in armarium tentando indicavit quid cuperet. 
Famelicus frustum panis crustulenti dimidia proprii corporis mole prehen- 
dit, et ore tenens agillimo saltu se surripuit , eripi sibi illum non nisi aegre 
et non nisi multo cum grunnitu patiens. 
Ubi nucem antea absconderat , dum rursus quaerens non invenisset, in 
posteriores pedes erectus quasi meditabundus visus est , et reminisci velle an 
revera ibi , aut quonam alio loco deposuisset. 
Armarium in quo amygdalae , castaneae , alia recondita erant , mature 
distinguere didicit , eoque aperto illuc properavit. 
Ubi successive plures praebebantur nuces, et antea lusibus et palpando 
nobis conciliatus erat , cuilibet nostrum , mihi , uxori , fdiae , nucem con- 
credidit , sive collari , sive in calceo laxo recondendo. 
Data aliquando nuce, ore illam tenens expansus , ventre humi applicato 
jacuit , celeriter respirans , et quasi meditabundus ubi abscondere vellet. Tum 
abscondere tentavit in parvo fasciculo convolutorum linteorum , quod cum 
non succederet , fasciculo super glaberrimo tabulato semper gliscente , iterato 
tentavit : sed qualibet vice antea primum in pedes arrectus ori admovit , quasi 
arrosurus. In ejus conspectu dein ex loco in quo condiderat abstuli, denuo- 
que praebui. Tum vero prudentior factus voravit. 
Licet in scobe lignea frequenter exhibitas dapes absconderat, nunquam 
tamen concredidit urnulae apertae , in qua aromaticae herbae concisae servatae 
erant , (pot-pourri.) Ubicunque aliquid absconderet , naso primum propulit 
quantum poterat , pedibus fodiendo , et tum converrendo et premendo , sive 
aliquid adesset quod congeri posset, sive non. Plerumque solebat alternare, 
